Mjaðmalos er greint með rönken myndatöku sem síðan er send til sérfræðings í Svíþjóð sem les úr henni . Misjafnt er milli dýraspítala hvað kostar að láta mjaðmamynda kött og því viturlegt að gera verðkönnun , að láta lesa úr myndunum kostar 140 sænskar krónur , séu fleiri kettir myndaðir samtímis þá er ódýrara fyrir kött 2 , 3 , 4 o.s.frv. eða 105 sænskar krónur . Verðin miðast við að notað sé eyðublað frá PawPeds og samþykkt sé að niðurstöðurnar séu birtar í PawPeds gagnagrunninum . Útskýring á Niðurstöðum Normal : góðar heilbriðgar mjaðmir Borderline : ekki alveg fullkomin uppbygging en heldur ekki mjaðmalos Sænski sérfræðingurinn heitir Lars Audell , hann fær myndirnar sendar til sín ( heimilisfangið hans er á eyðublaðinu , best er að láta dýralækninn senda myndirnar ) . Þegar hann hefur lesið úr myndunum skrifar hann niðurstöðuna á eyðublaðið og sendir það til HD heilsufarsritara PawPeds , ritarinn sendir þér niðurstöðurnar í tölvupósti en birtir þær ekki fyrr en 60 - 90 dögum síðar á heimasíðunni , svo ræktendur hafi tækifæri til að segja kettlingar eigendum frá niðurstöðunum áður en þær eru kunngjörðar fyrir almenningi . Þú færð svo upprunalega eintakið af eyðublaðinu sent í pósti frá heilsufarsritaranum . Lesið betur um hvernig á að mynda köttinn á PawPeds heimasíðunni .